મળતી માહિતી મુજબ મૂળ પશ્ચિમ બંગાળના અને હાલ બોપલ વિસ્તારમાં આવેલી સ્ટર્લિંગ સિટીમાં રહેતા શુભાશિષ પૌલ ચૌધરી ચાંગોદરની ખાનગી કંપનીમાં સિનિયર મેનેજર તરીકે નોકરી કરે છે. તેઓના ઈ-મેઇલ આઈડી પર ગત ગુરુવારે noreplay@incometaxofindiafilling.com પરથી ઈ-મેઈલ આવ્યો હતો. આ ઇમેલમાં રૂ. ૧૪.૪૮ લાખના રિફંડ ક્લેમ અંગેની રિકવેસ્ટ આવી હતી. આ રિકવેસ્ટમાં તેઓએ સબમિટ કરતાં આવકવેરા ખાતાનું એક પેજ ખૂલ્યું હતું. જેમાં તેઓના બેન્કના ખાતાની માહિતી માગી હતી. શુભાશિષે પોતાના એક્સિસ બેન્કના ખાતાની માહિતી આપી હતી. તેઓના મોબાઇલમાં ઈન્ટરનેટ બેન્કિંગનું લોગ ઇન પેજ ખૂલ્યું હતું તેઓએ ફોનમાં લોગ ઈન આઇડી અને પાસવર્ડ નાખ્યો હતો.